 Otu jikọtara aka na-achị steeti niile nala Naijiria adụọla Ụlọ Omeiwu ọdụ ka ha kwụsịtụ ịga nihu na ngụpụta nke abụọ maka iwu okwu ịkpọ asị nke dị ha nihu ugbua iji hụ na ha lebara anya nuche ụmụ Naijiria. Osote Onyeisi Otú Ndị Gọvanọ ahụ na Gọvanọ Sokoto Steeti, Aminu Tambuwal, nyere ndụmọdụ a oge ọ na-aza ajụjụ sitere naka ndị nta akụkọ oge ndị gọvanọ ahụ mechara nzukọ ha nisi ala obodo anyị, Abuja, nabalị ụbọchị Wednezdee.  Ọ dụrụ ndị omeiwu etiti ala anyị ka ha kwanyere otu ụmụ Naijiria si ahụ ya bụ iwu ugwu. O nwebeghị oge m nụrụ na gọọmenti pụtara kwuo na ọ kwadoro ọnwụ maka okwu ịkpọ asị. E kwenyere m na Ụlọ Omeiwu ga-ezukọ iji nụ uche ụmụ Naijiria niwu ahụ, ka ewere soro ụzọ iwu kwadoro maka ime iwu, ka ewere nweta uche ụmụ Naijiria ọ bụghị ị nke ndị gọvanọ nebe iwu ahụ dị. Ha kwesịrị ịsọpụrụ uche ụmụ Naijiria nụzọ ọ bụla iwu ọhụrụ ahụ na-aga tupu etinye ya niwu ala anyị ma ọ bụ kachapụ ya, ka Tambuwal kwuru.Kamgbe Iwu gbasara okwu ịkpọ asị ahụ pụtara, ụmụ Naijiria bụzi ndị na-agụ okwu ọnụ tupu ha ekwuo karịsịa nebe o metụtara ọchịchị ala anyị. 